கேள்வி: தமிழீழத் திரைப்படத்துறை பற்றி தகவல் சொல்.
பதில்: தமிழீழத் திரைப்படத்துறை (Cinema of Tamil Eelam) தமிழீழம் படமாக்கப்பட்ட திரைப்படங்களையும், அதைச் சார்ந்த தொழிலாளர்களையும் உள்ளடக்கிய திரைப்படத்துறை ஆகும். தற்போது தமிழீழ விடுதலைப் புலிகள் நிர்வகிக்கப்பட்டுவரும் பிரதேசங்களிலிருந்து இத்திரைப்படங்கள் வெளிவருகின்றன. தமிழீழத் தேசிய எழுச்சி திரட்சியடைந்ததன் பிற்பாடு, தேசிய உணர்வின் அடிப்படையில் இலங்கையின் வடக்கு கிழக்கு மாகாணத்திலிருந்து வெளிவரும் திரைப்படங்கள் கூட தமிழீழ திரைப்படங்களாகவே ஒரு சாரரால் வகைப்படுத்தப்படுகின்றன.
கேள்வி: தமிழீழத் திரைப்படத்துறை - போர்க்களப் பதிவுகள் குறித்து விரிவாக சொல்லுங்கள்.
பதில்: இவை தமிழீழ விடுதலைப்புலிகளின் போர்க்களப் படப்பிடிப்பு பிரிவினால் நேரடிக் காட்சிகளைப் பதிவு செய்யும் நிகழ்படங்களாகும் இவ்வாறான பல நேரடிக் காட்சிகள் அமையப்பெற்று பின்னர் கோப்புக் காட்சிகளுடன் விடுதலைப் புலிகளால் திரைப்படமான பாணியில் வெளியிடப்படுவது குறிப்பிடத்தக்கது. மேலும் தத்ரூபக் காட்சியமைப்புகளைக் கொண்ட இத்திரைப்படங்கள் தமிழீழ மக்களால் ஈழத்திலும், வெளி நாடுகளிலும் மிகுந்த வரவேற்பைப் பெற்றவையாகும்.
கேள்வி: தமிழீழத் திரைப்படத்துறை - ஆவணப்படங்கள் என்பது என்ன?
பதில்: ஒரு உண்மை நிகழ்வை ஆவணப்படுத்தி தயாரிக்கப்படும் திரைப்பட வகை ஆகும்.
கேள்வி: தமிழீழத் திரைப்படத்துறை - முழு நீளத் திரைப்படங்கள் பற்றி விளக்கவும்.
பதில்: முழுமையான திரைப்படத்துக்குரிய இலக்கணங்களுடன் அமைக்கப்பட்டு திரையிடப்படும் திரைப்படங்கள் இந்த வகையை சேரும். அண்மையில் தென்னிந்திய கலைஞர்களையும் உள்ளடக்கி முழுநீள தமிழீழ திரைப்படங்கள் வெளிவரும் செல்நெறி இனங்காணப்படுகிறது. ஆணிவேர் (2006 திரைப்படம்), எல்லாளன் (திரைப்படம்) ஆகியவை இவ்வாறான திரைப்படங்களுக்கு எடுத்துக்காட்டாகும்.